Dette ble innledningen til den bysantinske borgerkrigen 1341-1347. Tsar Ivan Alexander av Bulgaria allierte seg med Johannes V og Anna av Savoia, mens Stefan Dušan IV av Serbia tok parti for Johannes VI og Irene. Begge disse partene utnyttet borgerkrigen for å fremme sine egne politiske og territoriale interesser, og Johannes VI måtte etter hvert også be om hjelp fra sultan Orhan I i det nyopprettede osmanske riket.